CELEX: 32009R0824
Language: lt
Date: 2009-09-09 00:00:00
Title: 2009 m. rugsėjo 9 d. Komisijos reglamentas (EB) Nr. 824/2009, iš dalies keičiantis Reglamentą (EB) Nr. 1126/2008, priimantį tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, kiek tai susiję su 39-uoju tarptautiniu apskaitos standartu (TAS) ir 7-uoju tarptautiniu finansinės atskaitomybės standartu (TFAS) (Tekstas svarbus EEE)

10.9.2009   
            
            
               LT
            
            
               Europos Sąjungos oficialusis leidinys
            
            
               L 239/48
            
         
      KOMISIJOS REGLAMENTAS (EB) Nr. 824/2009
   2009 m. rugsėjo 9 d.
   iš dalies keičiantis Reglamentą (EB) Nr. 1126/2008, priimantį tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, kiek tai susiję su 39-uoju tarptautiniu apskaitos standartu (TAS) ir 7-uoju tarptautiniu finansinės atskaitomybės standartu (TFAS)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
   kadangi:
   
               (1)
            
            
               Komisijos reglamentu (EB) Nr. 1126/2008 (2) priimti tam tikri tarptautiniai standartai ir aiškinimai, galioję 2008 m. spalio 15 d.
            
         
               (2)
            
            
               2008 m. lapkričio 27 d. Tarptautinė apskaitos standartų valdyba (TASV) paskelbė 39-ojo tarptautinio apskaitos standarto ir 7-ojo tarptautinio finansinės atskaitomybės standarto pataisas (Finansinio turto pergrupavimas. Įsigaliojimo data ir pereinamosios nuostatos), toliau – 39-ojo TAS ir 7-ojo TFAS pataisos. 39-ojo TAS ir 7-ojo TFAS pataisose aiškinamos šių standartų pataisų, TASV paskelbtų 2008 m. spalio 13 d., įsigaliojimo datos ir pereinamųjų nuostatų priemonės.
            
         
               (3)
            
            
               Pasikonsultavus su Europos finansinės atskaitomybės patariamosios grupės (EFAPG) techninių ekspertų grupe (TEG) patvirtinama, kad 39-ojo TAS ir 7-ojo TFAS pataisos atitinka Reglamento (EB) Nr. 1606/2002 3 straipsnio 2 dalyje išdėstytus techninius priėmimo kriterijus. Pagal 2006 m. liepos 14 d. Komisijos sprendimą 2006/505/EB, įsteigiantį Nuomonės apie apskaitos standartus vertinimo grupę, kuri konsultuotų Komisiją Europos finansinės atskaitomybės patariamosios grupės (EFAPG) nuomonių objektyvumo ir neutralumo klausimais (3), Nuomonės apie apskaitos standartus vertinimo grupė apsvarstė EFAPG nuomonę dėl pataisų tvirtinimo ir Komisiją informavo, kad ta nuomonė gerai subalansuota ir objektyvi.
            
         
               (4)
            
            
               Todėl Reglamentas (EB) Nr. 1126/2008 turėtų būti atitinkamai iš dalies pakeistas.
            
         
               (5)
            
            
               Kadangi šio reglamento nereikia taikyti atgaline data, pagal Komisijos reglamentą (EB) Nr. 1004/2008 (4) jau parengtos ir pateiktos finansinės ataskaitos neturi būti taisomos atgaline data.
            
         
               (6)
            
            
               Šiame reglamente numatytos priemonės atitinka Apskaitos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1126/2008 priede 39-asis tarptautinis apskaitos standartas (TAS) Finansinės priemonės. Pripažinimas ir vertinimas ir 7-asis tarptautinis finansinės atskaitomybės standartas (TFAS) Finansinės priemonės. Atskleidimas iš dalies keičiami taip, kaip nurodyta šio reglamento priede.
   2 straipsnis
   Jei įmonė jau yra pateikusi finansines ataskaitas pagal Reglamentą (EB) Nr. 1004/2008, jai nereikia finansinių ataskaitų teikti iš naujo.
   3 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. rugsėjo 9 d.
      
         
            Komisijos vardu
         
         Charlie McCREEVY
         
         
            Komisijos narys
         
      
   
   
      (1)  OL L 243, 2002 9 11, p. 1.
   
      (2)  OL L 320, 2008 11 29, p. 1.
   
      (3)  OL L 199, 2006 7 21, p. 33.
   
      (4)  OL L 275, 2008 10 16, p. 37.
   
      PRIEDAS
      
         TARPTAUTINIAI APSKAITOS STANDARTAI
      
      
                  39-asis TAS ir 7-asis TFAS
               
               
                  Finansinio turto pergrupavimas. Įsigaliojimo data ir pereinamosios nuostatos (39-ojo TAS Finansinės priemonės. Pripažinimas ir vertinimas ir 7-ojo TFAS Finansinės priemonės. Atskleidimas pataisos)
               
            
         Galima platinti Europos ekonominėje erdvėje. Visos už Europos ekonominės erdvės ribų esančios teisės, išskyrus teises platinti asmeniniam ar kitam teisingam naudojimui, saugomos. Išsamesnės informacijos galima rasti TASV tinklalapyje www.iasb.org
      
      
         
            Finansinio turto pergrupavimas. Įsigaliojimo data ir pereinamosios nuostatos (39-ojo TAS Finansinės priemonės. Pripažinimas ir vertinimas ir 7-ojo TFAS Finansinės priemonės. Atskleidimas pataisos)
      
      
         39-ojo TAS pataisos
      
      Išbraukiamas 103G straipsnis ir įterpiami 103H ir 103I straipsniai.
      ĮSIGALIOJIMO DATA IR PEREINAMOSIOS NUOSTATOS
      
                  103H
               
               
                  2008 m. spalio mėn. paskelbtu dokumentu Finansinio turto pergrupavimas (39-ojo TAS ir 7-ojo TFAS pataisos) pataisyti 50 ir 8TN straipsniai ir įterpti 50B–50F straipsniai. Šias pataisas ūkio subjektas taiko 2008 m. liepos 1 d. arba vėliau. Ūkio subjektas finansinio turto pagal 50B, 50D arba 50E straipsnį nepergrupuoja iki 2008 m. liepos 1 d. Bet koks finansinio turto pergrupavimas, atliktas 2008 m. lapkričio 1 d. arba vėliau, įsigalioja tik nuo faktiškai atlikto pergrupavimo datos. Bet koks finansinio turto pergrupavimas pagal 50B, 50D arba 50E straipsnį neturi būti taikomas atgaline data iki 2008 m. liepos 1 d.
               
            
                  103I
               
               
                  2008 m. lapkričio mėn. paskelbtu dokumentu Finansinio turto pergrupavimas. Įsigaliojimo data ir pereinamosios nuostatos (39-ojo TAS ir 7-ojo TFAS pataisos) pataisytas 103H straipsnis. Šią pataisą ūkio subjektas taiko 2008 m. liepos 1 d. arba vėliau.
               
            
         7-ojo TFAS pataisos
      
      Taisomas 44E straipsnis ir įterpiamas 44F straipsnis.
      ĮSIGALIOJIMO DATA IR PEREINAMOSIOS NUOSTATOS
      
                  44E
               
               
                  2008 m. spalio mėn. paskelbtu dokumentu Finansinio turto pergrupavimas (39-ojo TAS ir 7-ojo TFAS pataisos) pataisytas 12 straipsnis ir įterptas 12A straipsnis. Šias pataisas ūkio subjektas taiko 2008 m. liepos 1 d. arba vėliau.
               
            
                  44F
               
               
                  2008 m. lapkričio mėn. paskelbtu dokumentu Finansinio turto pergrupavimas. Įsigaliojimo data ir pereinamosios nuostatos (39-ojo TAS ir 7-ojo TFAS pataisos) pataisytas 44E straipsnis. Šią pataisą ūkio subjektas taiko 2008 m. liepos 1 d. arba vėliau.